બાપ્સી સિધવા  (; ; જન્મ: ઓગસ્ટ ૧૧, ૧૯૩૮) એક પાકિસ્તાની લેખિકા (નવલકથાકાર) છે. તેણી ગુજરાતી પારસી મૂળના છે અને ઇંગલિશ ભાષાના લેખક છે. હાલમાં તેણી અમેરિકા ખાતે રહે છે.

બાપ્સી સિધવા તેના સહયોગી ઇન્ડો-કેનેડિયન ફિલ્મ નિર્માતા દીપા મહેતા સાથેના કાર્ય માટે ખાસ પ્રસિદ્ધ છે: તેણીએ વર્ષ ૧૯૯૧માં લખેલ નવલકથા આઇસ કેન્ડી મેન : જેના પરથી દીપા મહેતાએ ફિલ્મ પૃથ્વી (૧૯૯૮) તેમજ વર્ષ ૨૦૦૬માં લખેલ નવલકથા વૉટર: એ નોવેલ  જેના પરથી દીપા મહેતાએ ફિલ્મ વૉટર ફિલ્મોનું નિર્માણ કર્યું છે.

પૃષ્ઠભૂમિ 
બાપ્સી સિધવાનો જન્મ ગુજરાતી, પારસી ઝોરાષ્ટ્રીયન માતા-પિતા પેસ્તન અને તેહમીના ભંડારાને ત્યાં કરાચી ખાતે થયો હતો અને ત્યારબાદ તેણી પોતાના પરિવાર સાથે લાહોરમાં રહેવા ગયા હતા. તેણીની ઉંમર બે વર્ષની હતી, ત્યારે તેણી પોલિયો ભોગ બન્યા હતા ( જેની અસર તેમના સમગ્ર જીવન દરમિયાન રહી છે) અને વર્ષ ૧૯૪૭ના સમયમાં ભારત પાકિસ્તાનના ભાગલા ( જે સમયની ઘટનાઓ તેણીની નવલકથા આઇસ કેન્ડી મેન ના લેનીના પાત્રમાં તેમજ પૃષ્ઠભૂમિમાં આકાર લેતી જોવા મળે છે). તેણીએ  સ્નાતક (બી. એ.)ની ઉપાધિ લાહોર શહેરની મહિલાઓ માટેની કિન્નાયર્ડ કોલેજ ફોર વુમન ખાતેથી વર્ષ ૧૯૫૭માં પ્રાપ્ત કરેલ છે.

તેણીનાં લગ્ન ૧૯ વર્ષની ઉંમરે થયાં હતાં અને તેણી મુંબઈ રહેવા માટે આવ્યા હતાં. પાંચ વર્ષ પછી તેમણે છૂટાછેડા લીધા હતા અને લાહોર ખાતે રહેતા તેના હાલના પતિ નોશીર (જે પણ પારસી છે) સાથે પુન:લગ્ન કર્યાં હતાં. તેણીએ પાકિસ્તાનમાં લેખક તરીકે કારકિર્દી શરૂ કરી, તે પહેલાં ત્રણ બાળકો  થયા હતા. તે પૈકી એક બાળકો મોહુર સિધવા, છે, જે એરિઝોના રાજ્યના પ્રતિનિધિ તરીકેના એક ઉમેદવાર રહી ચૂક્યા છે.

તેણી હાલમાં હ્યુસ્ટન, અમેરિકા ખાતે રહે છે. તેણી પોતાને "પંજાબી-પારસી-પાકિસ્તાની" તરીકે વર્ણવે છે. તેણીની પ્રથમ ભાષા ગુજરાતી, બીજી ભાષા ઉર્દુ અને ત્રીજી ભાષા અંગ્રેજી છે. તેણી માટે વાંચવા અને લખવા માટેની શ્રેષ્ઠ ભાષા અંગ્રેજી છે, પરંતુ વાતચીત સમયે વધુ આરામદાયક વાત ગુજરાતી અથવા ઉર્દુ ભાષા કરવાનું પસંદ કરે છે અને ઘણી વખત ગુજરાતી અથવા ઉર્દુ ભાષામાંથી અંગ્રેજી ભાષામાં ભાષાંતર પણ કરે છે.

તેણીની પાકિસ્તાની મિત્ર, સાદિયા રહેમાનને વર્ષ ૨૦૧૨ના ઓગસ્ટ મહિનામાં તેણીએ એક ઓનલાઇન ઇન્ટરવ્યૂ વેળા જણાવ્યું હતું કે, "ફિરોઝા મારા માટે તેમ જ મારા વિચારોથી સૌથી નજીક છે". યુએસમાં રહેતા પાકિસ્તાની પારસી ઇમિગ્રન્ટ્સની જીવનશૈલી અને તેમની સંસ્કૃતિના વિષયે આ મુલાકાતમાં ચર્ચાઓ થઈ હતી.

શિક્ષણ-કાર્ય 
તેણી પહેલાં યુનિવર્સિટી ઓફ હ્યુસ્ટન, રાઇસ યુનિવર્સિટી, કોલંબિયા યુનિવર્સિટી, માઉન્ટ હોલીઓક કોલેજ અને બ્રાન્ડેઇસ યુનિવર્સિટી ખાતે શિક્ષિકા તરીકે કાર્ય કરી ચૂક્યાં છે.

એવોર્ડ 
 બન્ટિંગ ફેલોશિપ રેડક્લિફ/હાર્વર્ડ ખાતે (૧૯૮૬)
 મુલાકાતી વિદ્વાન રોકફેલર ફાઉન્ડેશન સેન્ટર, બેલાજિયો, ઇટાલી ખાતે (૧૯૯૧)
 સિતારા-ઇ-ઇમ્તિઆઝ, (૧૯૯૧, પાકિસ્તાનનું સર્વોચ્ચ રાષ્ટ્રીય સન્માન આર્ટસ ક્ષેત્રમાં)
 લીલા વોલેસ-રીડર્સ ડાયજેસ્ટ લેખક એવોર્ડ (૧૯૯૪)
 પ્રિમિઓ મોન્ડેલા ફોર ફોરેન ઓથર્સ પાણી  ફિલ્મ માટે (૨૦૦૭)
 પારસી હોલ ઓફ ફેમ યાદીમાં સમાવેશ (૨૦૦૦)

કાર્યો 

 ધેર લેંગ્વેજ ઓફ લવ રીડીંગ્સ લાહોર દ્વારા પ્રકાશિત  (૨૦૧૩, પાકિસ્તાન.)
 જંગલ વાલા સાહિબ (અનુવાદ) (ઉર્દુ): રીડીંગ્સ લાહોર દ્વારા પ્રકાશિત (૨૦૧૨, પાકિસ્તાન)
 લાહોર વિશે લખાણો (૨૦૦૬, યુએસ)
 વૉટર: એ નોવેલ (૨૦૦૬, યુએસ અને કેનેડા)
 બાપ્સી સિધવા ઓમ્નીબસ (૨૦૦૧, પાકિસ્તાન)
 એન અમેરિકન બ્રેટ (૧૯૯૩, યુએસ; ૧૯૯૫, ભારત)
 ક્રેકિંગ ઇન્ડિયા (૧૯૯૧, યુએસ; ૧૯૯૨, ભારત; આઇસ કેન્ડી મેન તરીકે મૂળ પ્રકાશિત, ૧૯૮૮, ઈંગ્લેન્ડ)
 ધ બ્રાઇડ (૧૯૮૨, ઈંગ્લેન્ડ; ૧૯૮૩;૧૯૮૪, ભારત; ધ પાકિસ્તાની બ્રાઇડ તરીકે પ્રકાશિત, ૧૯૯૦ યુએસ અને ૨૦૦૮ યુએસ)
 ધ ક્રોવ ઇટર્સ (૧૯૭૮, પાકિસ્તાન; ૧૯૭૯ અને ૧૯૮૧, ભારત; ૧૯૮૦, ઈંગ્લેન્ડ; ૧૯૮૨, યુએસ)

નોંધો

બાહ્ય કડીઓ 
 
 
 સાહિત્ય જ્ઞાનકોશ
 અવાજો થી ગાબડા
 SAWNET
 આત્મકથા
 પ્રોફાઇલ Bapsi Sidhwa
 સેન્સ ઓફ સિટી: લાહોર (BBC ઓનલાઇન લેખ દ્વારા Bapsi Sidhwa
 
 Displacing Androcracy: Cosmopolitan Partnerships in Bapsi Sidhwa’s Water 

જીવિત લોકો
વ્યક્તિત્વ
નારીવિશેષ
૧૯૩૮માં જન્મ